Volvo gee sy XC60 'n laaste opknapping | Netwerk24
Deur Motorredaksie 22 April 2021 05:02
Die vars XC60 behoort later in die tweede kwartaal by ons aan te land, met die presiese modelkeuses vir ons mark wat dan ook eers bekend sal wees. 'n Netjiese SweedDie opknappings is grootliks op meer gevorderde tegnologie gerig, maar visueel het Jonson, Haraldson en Karlson van agter hul tekenborde ook met 'n paar netjiese truuks vorendag gekom om sy aangesig (voor en agter) vars te laat lyk.
Die rooster is nou 'n aks platter en breër, met 'n diep tweede lugopening wat onder die buffer pryk en soos 'n oop mond gaap.
Die ontwerp het ook iets van 'n F1-motor se neusvlerk in daardie voorkoms, vir ons.
Volvo het ook 'n paar ekstra sierwiel-ontwerpe as opsie aan kopers gegee, terwyl drie nuwe kleure (liggrys, donkergrys en silwer) hul debuut maak.
Laastens hou ons ook van die netjiese ontwerpbesluit om die uitlaatpype agter die buffer weg te steek.
Dit nou as 'n kopknik aan Volvo se onlangse besluit om binne die volgende nege jaar slegs e-voertuie te verkoop. Nuwe benamingsVan e-voertuie gepraat, die enjinkeuses vir dié opknapping bly gelukkig vir Suid-Afrikaners darem nog "normaal". Jy sal steeds die 2.0 liter-petrol- en -dieselenjins kry, hoewel elkeen met 'n 48V-battery gekoppel is om matige e-krag te verskaf. In Europa is daar ook 'n inprop-hibriede-model. Almal is 4x4-gedrewe.
Om dié skuif na groen energie te reflekteer, het Volvo weggedoen met sy tradisionele T- en D-benamings vir sy petrol- en dieselmodelle onderskeidelik.
Die voertuie word nou deur 'n B-letter aangedui: Die T6 word dus nou die B6, en die D4 die B4.Stop-stop, spietkopIn die kajuit is die skerm voor die bestuurder nou opgeknap met 'n groter, digitale paneel wat nou hier pryk. Die skerm is so wyd soos 'n liniaal en bied beter grafika, sê Volvo.
Die grootste nuus vir die opgeknapte kajuit is dat Volvo 'n groot kontrak met Google geteken het om as basis vir sy inligtingstelsel te dien.
Voorts kan die Pilot Assist-selfstuurfunksie nou self remme aanslaan as die blikbrein vermoed jy gaan 'n botsing maak, en dié outo-remfunksie werk ook as jy agteruit ry.